Naminis jautis

Naminis jautis, arba jautis, mot. lyties. – karvė (Bos taurus) – jaučių (Bovinae) pošeimio dykaraginis domestikuotas žinduolis. Turi didelę ekonominę reikšmę gyvulininkystei bei pieno (karvės), mėsos, odos perdirbimo pramonei. Karvė yra šventasis gyvulys hinduizme. Istorija Pradėti jaukinti maždaug prieš 8000 m., iš pradžių Indijoje, Mesopotamijoje, Vėliau Viduržemio jūros šalyse, Vid. Europoje. Klasifikacija Pagal kraniologinius požymius skiriami 6 galvijų porūšiai. Pasaulyje išvesta ~1000 galvijų veislių (Lietuvoje 2). Pagal produktyvumą galvijai skirstomi į: pieninius (pvz., Olandų juodmargiai, Lietuvos žalieji, Estijos žalieji), mėsinius (pvz., aberdynai-angusai, šorthornai), pieninius mėsinius, mėsinius pieninius (pvz., simentaliai, švicai, Kostromos galvijai). Galvijų bandos struktūra Pieninių veislių galvijai pagal amžių ir fiziologinę būklę skirstomi į tokias grupes: Karvės: melžiamos, užtrūkusios. Veisliniai buliai – vyresni kaip 18 mėn. amžiaus. Veršeliai: naujagimiai veršeliai – iki 2 savaičių, veršeliai – nuo 2 savaičių iki 6–8 mėnesių. Galvijų prieauglis: pakaitinis prieauglis – telyčaitės nuo 6–8 mėn. iki 15 mėn., buliukai nuo 6–8 mėn. iki 18 mėn. amžiaus, mėsai auginamas prieauglis nuo 6–8 mėn. iki 24 mėn. amžiaus. Apvaisintos telyčios nuo 15 mėn. iki 24 mėn. amžiaus. Mėsinių veislių galvijai pagal amžių ir fiziologinę būklę skirstomi į tokias grupes: Karvės – žindenės: žindančios iki 8 mėn. amžiaus veršelius, užtrūkusios. Veisliniai buliai – vyresni kaip 18 mėn. amžiaus. Veršeliai: žindukliai iki 8 mėn. amžiaus. Galvijų prieauglis: pakaitinis prieauglis – telyčaitės nuo 8 iki 24 mėn., buliukai nuo 8 iki 18 mėn. amžiaus, mėsai auginamas prieauglis – telyčaitės ir buliukai nuo 8 iki 24 mėn. amžiaus. Apvaisintos telyčios – daugiau kaip 24 mėn. amžiaus. Galvijų laikymo sistemos ir būdai Pieninių veislių galvijams taikomos dvi laikymo sistemos: tvartinė – ganyklinė – kai žiemą galvijai laikomi tvarte, o vasarą ganomi ganyklose; tvartinė – kai galvijai žiemą ir vasarą laikomi tvarte. Galvijų laikymo sistemose taikomi du galvijų laikymo tvarte būdai: saitinis – kai galvijai laikomi pririšti (veršelius iki 6 mėn. rišti draudžiama); besaitis – kai galvijai laikomi palaidi. Saitinis galvijų laikymo būdas – kai galvijai rišami rankomis saitu su grupinio paleidimo įtaisu gali būti: trumpo pririšimo – kai galvijai gulėdami galvą laiko virš ėdžių ar šėrimo stalo, tačiau visais atvejais turi būti galimybė galvijui galvą pasukti ir priglausti prie krūtinės šono; ilgo pririšimo – kai galvijai gulėdami visu kūnu yra guoliavietėje. Galvijų besaitis laikymas gali būti: paprastasis besaitis – kai galvijai laikomi palaidi ant grotelinių grindų (mėsai auginami buliukai) arba ištisai ar dalinai kreikiamų horizontalių arba nuožulnių grindų; besaitis su poilsio boksais – kai galvijai laikomi palaidi ant nekreikiamų ištisinių arba grotelinių grindų, po kuriomis įrengiami mėšlo surinkimo kanalai, o galvijų poilsiui įrengiami kreikiami arba nekreikiami, su specialiu guoliavietės paklotu, poilsio boksai; besaitis kombinuotuose boksuose – kai galvijų poilsiui įrengiami kombinuoti boksai prie šėrimo vietų. Vikicitatos